CELEX: C2004/094/136
Language: fi
Date: 2004-04-17 00:00:00
Title: Eugene Emile Marie Kimmanin 3.2.2004 Euroopan yhteisöjen komissiota vastaan nostama kanne

17.4.2004   
            
            
               FI
            
            
               Euroopan unionin virallinen lehti
            
            
               C 94/50
            
         Eugene Emile Marie Kimmanin 3.2.2004 Euroopan yhteisöjen komissiota vastaan nostama kanne
   (Asia T-44/04)
   (2004/C 94/136)
   Oikeudenkäyntikieli: ranska
   Eugene Emile Marie Kimman, kotipaikka Overijse (Belgia), on nostanut 3.2.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustaja on asianajaja Nicolas Lhoëst, prosessiosoite Luxemburgissa.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa nimittävän viranomaisen 20.12.2002 tekemän päätöksen, jolla vahvistettiin kantajan alkuperäinen luokittelu palkkaluokkaan B5
            
         
               —
            
            
               kumoaa, siltä osin kuin on tarpeellista, nimittävän viranomaisen 1.10.2003 tekemän päätöksen, jolla hylättiin kantajan esittämä valitus
            
         
               —
            
            
               velvoittaa vastaajan korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut:
   
   Riidanalaisessa päätöksessä vahvistetaan kantajasta hänen palvelukseen ottamisensa yhteydessä tehty luokittelu palkkaluokkaan B5 ja näin ollen hylätään uudelleenluokittelua koskeva vaatimus, jonka kantaja esitti sen jälkeen, kun komissio muutti palkkaluokkaan nimittämiseen ja ikälisien määrittämiseen palvelukseen ottamisen yhteydessä sovellettavia kriteereitä koskevia sääntöjä ensimmäisen oikeusasteen tuomioistuimen annettua tuomion asiassa T-17/95 (1).
   Kantaja väittää kanteensa tueksi, että komission olisi pitänyt soveltaa hänen palvelukseen ottamisensa yhteydessä tehtyyn palkkaluokkaan luokitteluun 6.6.1973 tekemäänsä päätöstä, eikä vuonna 1983 tehtyä päätöstä, koska sitä ei ollut silloin vielä tehty.
   Kantaja vetoaa myös siihen, että riidanalaista päätöstä ei ole perusteltu, että on tapahtunut ilmeinen arviointivirhe ja että kantajan, jonka uudelleenluokittelemista koskeva vaatimus hylättiin, ja muiden virkamiesten, joilla on yhtä pitkä ammatillinen kokemus kuin kantajalla, mutta jotka kuitenkin luokiteltiin uudelleen, välillä on tapahtunut syrjintää.
   
      (1)  Ensimmäisen oikeusasteen tuomioistuimen tuomio 5.10.1995, EYVL C 315, 25.11.1995, s. 14.